|  |  |  |  |
| --- | --- | --- | --- |
| **III xz…**   |  |  |  | | --- | --- | --- | | **Asociación Cultural Kaleva** |  | **Jäsentiedote**  **Toukokuu 2016** | |

**Syksyn 2016 ohjelma**

|  |  |  |  |  |  |
| --- | --- | --- | --- | --- | --- |
|  |  | | |  |  |
| **Lokakuu** | |  |  | |
| To ??.10. | | *Taide ja tapas*: Mahdollisesti FT Liisa Väisänen: Espanja Italiassa Restaurante Nuriasol, Avda de las Salinas 11, los Boliches 42, Fuengirola, klo 16 | € 5 | |
| Su 16.10. | | *Syyskauden avajaiset ”Pool party”, klo 13* | € 15 | |
| La ??.10 | | *Malagan filharmonisen orkesterin konsertti :* Teatro Cervantes klo 20 | € 30/35 | |
| 03.-06.11. | | *Syksyn pitkä matka*: Murcia, Cartagena ja Lorca |  | |
| **Marraskuu** | |  |  | |
|  | | *Päiväretki:* Mahdollisesti Sevillan Parasol ja Italica |  | |
| To ??.11 | | *Taide ja tapas*: Mahdollisesti Miguel Cervantes Restaurante Nuriasol, Avda de las Salinas 11, los Boliches 42, Fuengirola, klo 16 | € 5 | |
| ??.11 | | *Kulinaarinen kokemus: (vaihtoehtoisesti pikkujoulun yhteydessä)* |  | |
| ??.11 | | *Malagan filharmonisen orkesterin konsertti*: Teatro Cervantes klo 20 | € 30/35 | |
| ??.11? | | *Teatro Cervantes:* baletti/ooppera | € | |
| ??.11. | | *Yleiskokous* Restaurante Nuriasol, Avda de las Salinas 11, los Boliches 42, Fuengirola, klo 17 | € | |
| **Joulukuu** | |  |  | |
| To ??.12 | | *Taide ja tapas*: ?? Restaurante Nuriasol, Avda de las Salinas 11, los Boliches 42, Fuengirola, klo 16 | 5 | |
| ??.12. | | Kulinaarinen kokemus cum pikkujoulu |  | |
| La | | OFM: joulukonsertti | € | |
| Avoin | | *Teatro Cervantes:* baletti/ooppera | € | |

**Hyvä Jäsen**

Sitten huhtikuun jäsentiedotteen ei uutta tiedotettavaa ole juuri tullut, koska Málagan filharmonisen orkesterin ohjelma selviää vasta loppukesästä eikä taide ja tapas -tapahtumia ole lyöty lukkoon. Niille ollaan etsimässä uutta paikkaa, jossa kukaan kuulijoista ei jää pylvään taakse piiloon. Tämän jäsenkirjeen tärkein tehtävä on muistuttaa syksyn matkasta Murciaan, sekä kevään matkasta Sisiliaan.

Uutta kerrottavaa on Suomen itsenäisyyden juhlavuoden vietosta Aurinkorannikolla.

Hyvää kesää

**Nettisivut**

Jotkut jäsenet ovat huomanneet, että nettisivut olivat jonkin aikaa päivittämättä ja että ilmoittautuminen esim. ensi syksyn ja kevään matkoille oli vaikeaa. Syynä oli tiedottajamme Veikko Virran vaikea sairastuminen. Hänen paranemistaan odottaessamme nettisivuja hoitaa hallituksen uusi jäsen Yrjö Risunen, joka on tiedotusalan ammattilainen. Hän on jo aloittanut sivujen päivityksen. Nyt sieltä löytyy taas matkalle ilmoittautumiseen tarkoitettu nappulakin.

**Päivystykset**

Päivystykset jatkuvat syksyllä totuttuun tapaan keskiviikkoisin klo 14-16 Hemingwayn kirjakaupassa C/Maestra Concepcíon Guidet 6, Los Boliches. Joku hallituksen jäsen on paikalla ottamassa vastaan ilmoittautumisia niin tilaisuuksiin kuin Kalevan jäseneksikin sekä kertomassa vuoden ohjelmasta. Syksyn ensimmäinen päivystys on todennäköisesti 28.09.

**Jäsenmaksut**

Jäsensihteerimme lähettämä ystävällinen muistutus jäsenmaksun maksamisesta tuotti hyvän tuloksen, mutta vieläkin jäsenmaksu on aika monelta unohtunut. Sääntöjen mukaan kuluvan vuoden jäsenmaksu tulisi maksaa helmikuun loppuun mennessä. Vuoden 2016 jäsenmaksu on € 25. Ainaisjäsenen maksu on € 200.

**Suomi 100 vuotta Espanjan Aurinkorannikolla**



Aurinkorannikon Neuvottelukunta esitti *Suomi 100 vuotta Espanjan Aurinkorannikolla* nimellä kulkevan tapahtumapaketin ottamista juhlavuoden viralliseen ohjelmaan. Valtioneuvoston kanslia hyväksyi hakemuksen 18.5.2016. Ratkaisu perustuu hakemuksessa esitettyyn suunnitelmaan, joka kanslian arvioinnin mukaan täyttää Suomi 100 -hankehallituksen asettamat perusedellytykset Suomi 100 -ohjelmalle. Valtioneuvoston kanslia edellyttää hakemuksessa esitetyn suunnitelman toteutumista.

Hyväksymisen myötä meillä on oikeus käyttää kaikessa tapahtumapakettiin liittyvässä tiedottamisessa juhlavuoden virallista logoa.

Liitteenä on vuoden 2017 tapahtumakalenteri. Siinä on listattuina kaikki ne tapahtumat, jotka ovat pitemmällä kuin ilmaan heitettyinä ideoina, joskaan kaikkien toteutuminen ei ole vielä varmaa. Keltaisella korostetut tapahtumat ovat jo varmistettuja. Lista tulee toivon mukaan jatkuvasti kasvamaan ja täsmentymään sitä mukaa, kun Aurinkorannikon eri toimijat saavat suunnitelmansa lyötyä lukkoon. Kalenteri tulee myös Kalevan nettisivuille. Siellä niihin liitetään linkki järjestäjän nettisivuille, joilla tapahtumasta on tarkempaa tietoa. Nettisivuillamme oleva luettelo on Aurinkorannikon Neuvottelukunnan virallinen Suomi 100 -sivusto.

Kunkin hetkistä tilannetta vastaavaksi päivitettynä kalenteri tulee jokaiseen jäsenkirjeeseen aina vuoden 2017 itsenäisyyspäivään asti.

**Murcia 3-6.11.2016**

**Kartagoa, Roomaa ja viinejä**

Syksyn pitkä matka suuntautuu jäsenistön tekemästä aloitteesta kalevalaisille ehkä hiukan vieraampaan Espanjan osaan eli Murcian autonomiselle alueelle. Se on kuitenkin kulttuurisesti ja maisemallisesti erittäin rikasta aluetta. Monet meistä ovat Suomen matkalla ajaneet alueen läpi ja muistavat ehkä Lorcan linnan ali johtavan tunnelin. Nyt pysähdymme lounastamaan linnassa olevaan paradoriin. Murcian alueen maanviljelyksessä näkyy edelleen vahva arabialainen vaikutus. Jumillassa puolestaan on yksi Espanjan DO-viinialueista. Majoitumme kahtena yönä, spa-hotelliin, jossa on mukava rentoutua päivän retkien jälkeen.

Matkalle on jo ilahduttavasti ilmoittautunut reilusti matkan varmistumiseen tarvittava määrä osanottajia, mutta mukaan mahtuu vielä. Kannattaa ilmoittautua jo nyt, koska viimeinen ilmoittautumispäivä on kesäloman aikana 25.08.2016, jolloin myös ennakkomaksun € 250 tulisi olla maksettuna.



**Torstai 03.11. Málaga -Murcia**

Lähtö Malagasta tilausbussilla suomenkielisen oppaan kanssa kohti Murciaa kulttuurisesti rikasta yliopistokaupunkia. Vanhan kaupungin kujat johdattavat kuuluisalle katedraalille, jonka rakentaminen aloitettiin 1300-luvulla. Vierailemme myös 1800-luvulla rakennetussa kasinossa, jota koristavat erikoiset kaiverrukset. Kasinon julkisivu on uusklassinen, mutta rakennuksen sisältä löydät pation, jossa on arabialaisia vaikutteita. Tämän monien aikakausien vaikutteiden kokonaisuuden vuoksi rakennus nimettiin historiallisen taiteen kansalliseksi monumentiksi. Murcialaisen taiteilijan Salzillon töitä ihailemme taiteilijan nimeä kantavassa museossa. Näemme myös kaupungintalon ja käymme ihailemassa Teatteri Romeaa ja muitakin kaupungissa olevia historiallisesti tai taiteellisesti tärkeitä kohteita.

Kuljetus hotelliin ja majoittautuminen.

Päivän aikana yhteinen lounas ja illallinen.

**Perjantai 04.11. Jumilla, viinitilavierailu ja Abarán**

Matkatessamme vuorien ja viljelyalueiden keskellä yhtäkkiä maisemaan ilmestyy Abaránin kylä. Kylässä voimme ihastella islamilaisen kauden perintöä olevaa kastelusysteemiä. Käytössä on vielä monia ”vesipyöriä”. Ne nostavat vettä joesta, jotta kaukaisemmatkin viljelyalueet tulisivat kastelluiksi.

Abaránin vierailun jälkeen lähdemme kohti Jumillan kylää ja viinialuetta. Kylässä näemme Teatteri Vicon, yhdenyksi koko Murcian alueen parhaiten säilyneistä alkuperäisistä teattereista, ja Santiagon kirkon. Teatteri Vico rakennettiin tarkasti alkuperäisen teatterin mukaan samalle paikalle vuonna 1882. Jumillasta lähdemme viinitilalle, jossa maistelemme viinejä ja saamme tietoa alueen viineistä.

Päivän aikana yhteinen lounas.

Vapaaehtoinen illallinen Murcian Kasinolla, teemana Murcian alueen keittiö.

**Lauantaina 05.11. Cartagena, Lorca ja Guadix**

Lähdemme kohti Cartagenan kaupunkia. Cartagena, kulttuurien satamaksi kutsuttu satamakaupunki on kuuluisa, ei pelkästään Isaac Peralin sukellusveneen prototyypistä vaan myös Rooman ajan arkeologisista löydöistä: roomalainen teatteri, la Casa de la Fortuna, Barrio Foro Romano ja Augusteum. Roomalaisen korttelin (Barrio Foro Romano) kaivaukset vuosina 2008 ja 2009 paljastivat kokonaisen korttelin Rooman ajan Cartagenaa. Korttelista löytyy kylpylä-alue ja ”edificio de atrio”, joka toimi uskonnollisten juhlien päänäyttämönä. Opas vie meidät kaikkiin näihin historiallisiin kohteisiin ja auttaa meitä ymmärtämään, miksi Cartagena oli niin tärkeässä asemassa aikanaan. Nykyään kaupungissa on Espanjan laivaston tukikohta.

Cartagenan jälkeen jatkamme matkaa Lorcaan.

Lorca tunnetaan nimeltä ”sadan vaakunan kaupunki”. Kaupunki julistettiin historiallisen taiteen monumentiksi jo vuonna 1964. Lorca onkin onnistunut modernisoitumaan menettämättä kuuluisaa identiteettiään barokkikaupunkina. Kaupungista löytyy myös muiden aikakausien arkkitehtuuria kuten esim. synagoga ja keskiaikainen linna.

Lorcasta jatkamme matkaa Guadixin kylään. Se sijaitsee Sierra Nevadan pohjoispuolella, Guadixin kansallispuistossa puolessä välissä matkalla Málagaan. Yövymme kylässä.

Päivän aikana yhteinen lounas.



**Sunnuntai 06.11. Guadix**



Aamiainen hotellissa

Guadix on ylpeä kylässä syntyneestä kirjailija Pedro Antonio de Alcorconista (1833-1891). Guadixilaiset voivat olla myös ylpeitä kylän tarjoamista arkkitehtonisista helmistä kuten Guadixin pääaukio ja barokkityylinen katedraali, joihin tutustumme oppaan johdolla. Tutustumme myös kylän kuuluisiin luola-asumuksiin (Barrio de las cuevas), jotka ovat pysyneet melkein koskemattomina satojen vuosien ajan. Kylän aaltoilevissa rinteissä töröttää siellä täällä pieniä savupiippuja, jotka kertovat tästä maanalaisesta asutuksesta. Vierailemme luolamuseossa, joka antaa hyvän käsityksen siitä, millaista elämä on ollut luola-asumuksissa ennen ja nykypäivänä. Vierailujen jälkeen matka jatkuu takaisin Malagaan.

**Matkapaketti**

Jäsenet €495/henkilö ja vieraat € 520, majoittuminen jaetussa 2 hengen huoneessa, 1 hh lisämaksu 90 €/henkilö

2 yötä Kylpylähotelli Levante\*\*\*\* (Archena) [www.balneariodearchena.com](http://www.balneariodearchena.com/)

1 yö Palacio Oñate\*\*\*\* (Guadix) <http://xn--palaciodeoate-rkb.es/>

HUOM Hinnat edellyttävät 25 hengen ryhmää samoilla järjestelyillä.

Matkan hintaan sisältyy:

* Matkapaketin mukainen majoitus puolihoidolla juomineen (vesi, viini) kylpylä-hotelli Levante:ssa ja aamiaisella hotellissa Palacio Oñate Guadix ja valitussa huonetyypissä
* Matkapaketin mukainen ohjelma kuljetuksineen. Lähtö tilausbussilla Fuengirolasta ja paluu Fuengirolaan samalla bussilla. Matkustajien nouto konserttibussin pysäkeiltä.
* Oppaan palvelut alkaen Fuengirolasta (Málagasta) ja loppuen Fuengirolaan (Málagaan)
* Ohjelman mukaiset ateriat (aamiaiset x 4, lounas x 3 ja illallinen hotellilla x 2)
* Hotellin kylpylään (Kylpylähotelli Levante Archena) vapaa pääsy +kylpytakki
* verot

Vapaaehtoinen ja omakustanteinen illallinen Murcian Casinolla, teemana tyypillinen murcialainen keittiö. Hinta varmistuu myöhemmin.

**Ilmoittautuminen ja Etumaksu €250 Kalevan tilille viimeistään 25.08.2016**

|  |  |
| --- | --- |
|  |  |

**Aragonialaisten Sisilia**

**14.03.20.03.2017**

Ensi kevään matkakin suuntautuu jäsenten ehdottamaan kohteeseen eli Sisiliaan. Koska Sisilia kuului satojen vuosien ajan Aragonialle, matka toteuttaa yhtä Kalevan perustavoitetta eli tutustuttaa jäseniä Espanjan kulttuuriin.

Oppaana tulee toimimaan runsaasti kiitelty, erittäin hyvä Italian tuntija FT Liisa Väisänen. Hän tulee syksyllä Kalevan vieraaksi taide ja tapas -tapahtumaan kertomaan Espanjan ja Italian historian yhteyksistä.

Matkat hinnat ovat toistaiseksi viitteellisiä, koska erityisesti Vuelingin lentojen mutta myös hotellien hinnat elävät.

Matkan kuvaus tulee tämän jäsentiedotteen kanssa samaan aikaan mutta erillisenä dokumenttina.

Vaikka matkaan on vielä aikaa, ilahduttavan moni on jo ilmoittautunut. Vielä tarvitaan kuitenkin muutama ilmoittautuminen, jotta saisimme kokoon matkan varmistuseen tarvittavat 25 osanottajaa. Matkalle kannattaa ilmoittautua jo nyt, koska viimeinen ilmoittumispäivä on jo syksyn puolella eli 20.10.

Ajankohta 14.3.2017 - 20.3.2017

Matkan kesto 6 yötä, tiistai - maanantai

Ryhmän koko minimi 25 henkilöä

Lentoaikataulu 14.3.17 Malaga - Barcelona 09:30 – 11:00 VY2114

14.3.17 Barcelona - Catania 12:15 – 14:15 VY6534

20.3.17 Palermo - Barcelona 15:25 – 17:15 VY6601

20.3.17 Barcelona - Malaga 18:55 – 20:25 VY2119

VY = Vueling

Lentoaikataulu sitoumuksetta. Kellonajat ovat paikallisia aikoja.

HotelliHotelli Excelsior Catania 14.- 18.3.2017, www.excelsiorcatania.com

Hotelli Politeama Palace 18.-20.3.2017, www.hotelpoliteama.it

Matkan hinta Jäsenet€1500 eur/hlö/2h huoneessa vieraat € 1560, 1hh lisämaksu

€ 200. Mikäli matkustajamäärä jää alle 25, matkan hintaa tarkistetaan.

Hintaan sisältyy

 Vuelingin lennot Malaga - Barcelona - Catania/Palermo - Barcelona – Malaga, sisältäen 1 laukku á 23 kg ruumassa ja 10 kg käsimatkatavaraa/henkilö

 majoitus 4 yötä Catania, 2 yötä Palermo

 kaupunkivero 4 x 1,50 eur Cataniassa, 2 x 2 eur Palermossa

 lentokenttäkuljetus Cataniassa

 opastettu kävelykierros Cataniassa, sisäänpääsy Ursinon linnaan

 Kokopäiväretki Taorminaan

 Kokopäiväretki Messinaan

 bussikuljetus Cataniasta Palermoon, matkalla vierailu Villa del Palermon kävely- ja kaupunkikierros, sisäänpääsyt katedraaliin,

Palazzo Abatellis maakuntamuseoon ja kapusiinien katakombeihin

 Retki Monrealeen päätyen Palermon lentokentälle

 Sisäänpääsyt Monrealen katedraaliin ja luostarinpihalle

 kuulokkeet Palermon kaupunkikierroksella ja Monrealessa

 matkaohjelman mukaiset ateriat (6 aamiaista, 5 lounasta ja 1 illallinen ruokajuomineen)

 suomenkielinen opaspalvelu, Liisa Väisänen

 lentokenttämaksut, paikalliset verot ja arvonlisävero

Lisämaksusta

 Matkavakuutus, suosittelemme varmistamaan, että vakuutus sisältää

riittävän peruutusturvan

 muut ateriat kuin ohjelmassa mainittu

Vastuullinen matkanjärjestäjä

OK-MATKAT/Nordic Ferry Center Oy

Pieni Roobertinkatu 13 B

FI-00130 Helsinki, Finland

Matkaan sovelletaan yleisiä valmismatkaehtoja sekä ryhmämatkaehtoja,

jotka toimitetaan varausvahvistuksen yhteydessä.

Maksuehdot

• Varausmaksu € 400/henkilö suoritetaan 1.11.2016. Lentovarauksesta tulee maksaa 30% viikon sisällä varauksesta

• Loppumaksu suoritetaan 29.1.2017

Peruutusehdot

* koko ryhmän peruutus tai ryhmän sisällä tapahtuvat yksittäiset peruutukset: 30.10.2016 asti maapalvelut veloituksetta. Jos lentovaraus on tehty, lennon ennakkomaksu 30% veloitetaan peruutuskuluina.
* ryhmän sisällä tapahtuvat yksittäiset peruutukset: 1.11.2016 – viimeistään 22.12.2016 -> veloitetaan peruutuskuluina ennakkomaksu € 400/henkilö.
* ryhmän sisällä tapahtuvat yksittäiset peruutukset: 23.12.2016 – viimeistään 28.1.2017-> veloitetaan peruutuskuluina 50% matkan hinnasta/henkilö.
* ryhmän sisällä tapahtuvat yksittäiset peruutukset: 29.1.2017 – viimeistään 12.2.2017 -> veloitetaan peruutuskuluina 80% matkan hinnasta/henkilö.
* ryhmän sisällä tapahtuvat yksittäiset peruutukset: 13.2.2017 tai sen jälkeen -> veloitetaan koko matkan hinta/henkilö

Matkan ohjelma on erillisenä liitteenä.

Ennakkomaksu € 400 (ja mahdollinen 30% lentolipun hinnasta, mikäli lennot varataan jo tässä vaiheessa) Kalevan tilille 20.10.2016 mennessä. Ilmoittautuminen netissä.



**Suomi 100 vuotta Espanjan Aurinkorannikolla**

|  |  |  |  |  |  |
| --- | --- | --- | --- | --- | --- |
| **Aika** | **Tapahtuman nimi** | **Paikka** | **Toteuttaja** | **Ohjelma** | **Kontakti/vastuuhenkilö** |
| 28.01. | Konsertti: *Made in Finland* | Palacio de la Paz, Fuengirola | Kivikasvot | Kunnianosoitus suomalaiselle kevyelle musiikille | Ismo Virtanen, Leinonat |
| 18.02. | Konsertti: *100 vuotta suomalaista pianomusiikkia* | Palacio de la Paz | Nuorten pianoakatemia | 100 vuotta suomalaista pianomusiikkia |  |
| 19.02. | Konsertti: *100 vuotta suomalaista pianomusiikkia* | Castillo Bil-Bil | Nuorten pianoakatemia | 100 vuotta suomalaista pianomusiikkia | Hannu Vuori/Kaleva |
| 20.02. | Konsertti: *100 vuotta suomalaista pianomusiikkia* | Museo de Vidrio, Málaga | Nuorten pianoakatemia | 100 vuotta suomalaista pianomusiikkia | Hannu Vuori/Kaleva |
| 29.03. | Konsertti: *Laulu Suomen soi* | Las Palmeras | Aurinkorannikon kamarikuoro |  | Tuija Lohtander, Aurinkorannikon kamarikuoro |
| ??.?? | Näyttely: *Suomalaisen taidelasin kultakausi* | Museo de Fuengirola? | Fuengirola | Edustava valikoima suomalaista taidelasia | Hannu Vuori/Kaleva |
| ??.?? | Luento: *Luentoja Suomen historiasta, kulttuurista, politiikasta, taloudesta* … | Sofia-Opisto? | Sofia-Opisto | Luentoja Suomen historiasta, kulttuurista, politiikasta, taloudesta … | Minna Kantola/Sofia-opisto |
|  | Kansalaiskeskustelut | Sofia-opisto | Sofia-opisto |  | Kaisa Väyrynen |
| ??.?? | Työpaja: *Esim. suomalaista ruuanlaittoa tai käsitöitä* | Sofia-Opisto? | Sofia-Opisto | Esim. suomalaista ruuanlaittoa tai käsitöitä | Minna Kantola / Sofia-opisto |
| ??.?? | Elokuvaviikko: *Suomalaisen elokuvan tähtihetkiä* | Alfi tai Miramar, Fuengirola | Fuengirola | n. 20 Suomen Elokuvasäätiön valitsemaa filmiä | Rodrigo Romero / Hannu Vuori Fuengirola / Kaleva |
| ??.?? | Konsertti: | Málagan katedraali, Málaga | Laulu-Miehet | Suomalaisten kuorolaulujen parhaimmistoa | Hannu Vuori |
| ??.?? | Konsertti: | Palacio de la Paz, Fuengirola | Laulu-Miehet | Suomalaisten kuorolaulujen parhaimmistoa | Rodrigo Romero / Hannu Vuori Fuengirola / Kaleva |
| ??.04 | Feria Internacional de Fuengirola | Feria de Fuengirola | Fuengirola / Nuriasol? | Avajaispäivän teemana Suomi | Fuengirola / Nuriasol? |
|  | Yhteistyö: Universidad de los Mayores – Suomela, Kymppipaikka, Benalmádenan suomalaiset | ? | Fuengirola ja Suomela, Kymppipaikka, Benalmádenan suomalaiset | Esim. suomalaisyhteisöjen senioritanssijoitten vierailu |  |
| 05.12. | Concierto: Puente entre Finlandia y Fuengirola |  | Fuengirolan kaupungin orkesteri | Suomalaiste ja espanjalaista musiikkia. Mahdollisesti suomalainen solisti | Rodrigo Romero, Fuengirola |
| 06.12. | Itsenäisyyspäivän juhla | Palacio de la Paz, Fuengirola | Kaleva |  | Kaleva |
|  | Äänite (CD): *Käyntikortti maailmalla* | (Äänitys Bil-Bilissä) | Aurinkorannikon kamarikuoro | Toivo Kärjen kuoromusiikkia huippusolistein | Tuija Lohtander |